Ascomycota
Ascomycota (grč. ἀσκός – askos = torba), cjevaste gljive ili mješinarke, najveće su koljeno u carstvu gljiva (Fungi). Imenovane su po karakterističnim reproduktivnim strukturama, cjevastim askusima. U ovu skupinu pripadaju mnogi kvasci i plijesni, ali i jestive gljive kao što su vrganji, i tartufi. Najvjerojatnije su sestrinska skupina gljiva Basidiomycota i s njima tvore takson Dikarya. Većina gljiva bez spolnih stadija u životnom ciklusu (Deuteromycota), koje su ranije stavljene u neovisnu skupinu, sada se mogu svrstati u cjevaste gljive pomoću molekulsogenetičkih podataka. Procjenjuje se da askomikote uključuju oko 2.000 identificiranih rodova i 30.000 vrsta.